Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet 
ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i de n 
Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette 
dokument  
►B RÅDETS DIREKTIV  
af 29. maj 1990  
om minimumsforskrifter for sikkerhed og sundhed i forbindelse med manuel håndtering af byrder, 
som kan medføre risiko for især ryg- og lændeskader hos arbejdstagerne (fjerde særdirektiv i 
henhold til artikel 16, stk. 1, i direktiv 89/391/EØF)  
(90/269/EØF)  
(EFT L 156 af 21.6.1990, s. 9)  
Ændret ved:  
Tidende  
nr. side  dato  
►M1 Europa-Parlamentets og Rådets Direktiv 2007/30/EF af 20. juni 2007  L 165  21  27.6.2007  
►M2 Europa-Parlamentets og Rådets forordning (EU) 2019/1243 af 20. juni 
2019  L 198  241  25.7.2019  01990L0269 — DA — 26.07.2019 — 002.001 — 1
01990L0269 — DA — 26.07.2019 — 002.001 — 2  
RÅDETS DIREKTIV  
af 29. maj 1990  
om minimumsforskrifter for sikkerhed og sundhed i forbindelse 
med manuel håndtering af byrder, som kan medføre risiko for 
især ryg- og lændeskader hos arbejdstagerne (fjerde særdirektiv i 
henhold til artikel 16, stk. 1, i direktiv 89/391/EØF)  
(90/269/EØF)  
AFSNIT I  
ALMINDELIGE BESTEMMELSER  
Artikel 1  
Formål  
1. Ved dette direktiv, som er fjerde særdirektiv i henhold til 
artikel 16, stk. 1, j direktiv 89/391/EØF, fastsættes der minimumsfor ­
skrifter for sikkerhed og sundhed i forbindelse med manuel håndtering 
af byrder, som kan medføre risiko for især ryg- og lændeskader hos 
arbejdstagerne.  
2. Bestemmelserne i direktiv 89/391/EØF finder i fuld udstrækning 
anvendelse på hele det i stk. 1 nævnte område, dog med forbehold af 
strengere og/eller mere specifikke bestemmelser i nærværende direktiv.  
Artikel 2  
Definition  
I dette direktiv forstås ved manuel håndtering af byrder enhver flytning 
eller støtte af en byrde udført af én eller flere arbejdstagere, som på 
grund af byrdens beskaffenhed eller ugunstige ergonomiske betingelser 
kan medføre risiko for især ryg- og lændeskader hos arbejdstagerne, når 
byrden løftes, sænkes, skubbes, trækkes, bæres eller flyttes.  
AFSNIT II  
ARBEJDSGIVERNES FORPLIGTELSER  
Artikel 3  
Almindelig bestemmelse  
1. Arbejdsgiveren skal tilrettelægge arbejdet eller anvende hjælpe ­
midler, herunder navnlig mekanisk udstyr, på en sådan måde, at det 
undgås, at arbejdstageren skal håndtere byrder manuelt.  
2. Hvis manuel håndtering af byrder ikke kan undgås, skal arbejds ­
giveren planlægge og tilrettelægge arbejdet på hensigtsmæssig måde, 
anvende egnede hjælpemidler eller stille sådanne til rådighed for 
arbejdstagerne for at mindske risikoen ved den manuelle håndtering af 
byrderne, jf. bilag I.  ▼B
 01990L0269 — DA — 26.07.2019 — 002.001 — 3  
Artikel 4  
Indretning af arbejdspladsen  
I alle de tilfælde, hvor arbejdstagerens manuelle håndtering af.byrder 
ikke kan undgås, skal arbejdsgiveren indrette arbejdspladsen således, at 
håndteringen foregår så sikkert og sundt som muligt, og  
a) foretage en vurdering af de sikkerhedsmæssige og sundhedsmæssige 
aspekter af den pågældende type arbejde under hensyntagen til 
navnlig byrdens beskaffenhed, jf. bilag I; vurderingen foretages om 
muligt, inden arbejdet påbegyndes  
b) sørge for at undgå eller mindske risikoen for især ryg-og lænde ­
skader hos arbejdstageren ved at træffe passende foranstaltninger 
under hensyntagen til navnlig arbejdsmiljøets beskaffenhed og de 
krav, som arbejdsopgaven stiller, jf. bilag I.  
Artikel 5  
Hensyntagen til bilag II  
Ved gennemførelsen af artikel 6, stk. 3, litra b), og artikel 14 og 15 i 
direktiv 89/391/EØF skal der tages hensyn til bilag II.  
Artikel 6  
Underretning og oplæring af arbejdstagerne  
1. Arbejdstagerne og/eller deres repræsentanter skal, jf. dog artikel 10 
i direktiv 89/391/EØF, underrettes om alle de foranstaltninger, der skal 
iværksættes i henhold til nærværende direktiv med hensyn til beskyt ­
telse af sikkerhed og sundhed.  
Arbejdsgiverne skal sørge for, at arbejdstagerne og/eller deres repræsen ­
tanter modtager generelle anvisninger samt i de tilfælde, hvor det er 
muligt, nøjagtige oplysninger om:  
— en byrdes vægt  
— tyngdepuntet eller den tungeste side, når indholdet af en pakke er 
forskudt i forhold til midten.  
2. Arbejdsgiverne skal, jf. dog artikel 12 i direktiv 89/ 391/EØF, 
sørge for, at arbejdstagerne desuden får en passende oplæring i og 
nøjagtige oplysninger om den korrekte håndtering af byrder og om de 
risici, som de udsætter sig for, specielt når disse arbejdsopgaver ikke 
udføres teknisk korrekt, jf. bilag I og II.  
Artikel 7  
Høring af arbejdstagerne samt disses deltagelse  
Høring og deltagelse af arbejdstagerne og/eller deres repræsentanter 
finder sted i overensstemmelse med artikel 11 i direktiv 89/391 /EØF 
i forbindelse med de spørgsmål, der er omfattet af nærværende direktiv 
og de hertil knyttede bilag.  ▼B
 01990L0269 — DA — 26.07.2019 — 002.001 — 4  
AFSNIT III  
DIVERSE BESTEMMELSER  
▼M2 
Artikel 8  
Ændring af bilagene  
Kommissionen tillægges beføjelser til at vedtage delegerede retsakter i 
overensstemmelse med artikel 8a med henblik på at foretage rent 
tekniske ændringer af bilagene for at tage hensyn til den tekniske udvik ­
ling, ændringer i de internationale bestemmelser eller specifikationer 
samt ny viden vedrørende manuel håndtering af byrder.  
Hvis det i behørigt begrundede undtagelsestilfælde, der involverer umid ­
delbare, direkte og alvorlige risici for arbejdstagernes og andre perso ­
ners fysiske sundhed og sikkerhed, er påkrævet i særligt hastende 
tilfælde at handle inden for en meget kort tidsramme, anvendes 
proceduren i artikel 8b, på delegerede retsakter, som vedtages i 
henhold til nærværende artikel.  
Artikel 8a  
Udøvelse af de delegerede beføjelser  
1. Beføjelsen til at vedtage delegerede retsakter tillægges Kommis ­
sionen på de i denne artikel fastlagte betingelser.  
2. Beføjelsen til at vedtage delegerede retsakter, jf. artikel 8, 
tillægges Kommissionen for en periode på fem år fra den 26. juli 
2019. Kommissionen udarbejder en rapport vedrørende delegationen 
af beføjelser senest ni måneder inden udløbet af femårsperioden. Dele ­
gationen af beføjelser forlænges stiltiende for perioder af samme varig ­
hed, medmindre Europa-Parlamentet eller Rådet modsætter sig en sådan 
forlængelse senest tre måneder inden udløbet af hver periode.  
3. Den i artikel 8 omhandlede delegation af beføjelser kan til enhver 
tid tilbagekaldes af Europa-Parlamentet eller Rådet. En afgørelse om 
tilbagekaldelse bringer delegationen af de beføjelser, der er angivet i 
den pågældende afgørelse, til ophør. Den får virkning dagen efter 
offentliggørelsen af afgørelsen i  Den Europæiske Unions Tidende  eller 
på et senere tidspunkt, der angives i afgørelsen. Den berører ikke 
gyldigheden af delegerede retsakter, der allerede er i kraft.  
4. Inden vedtagelsen af en delegeret retsakt hører Kommissionen 
eksperter, som er udpeget af hver enkelt medlemsstat, i overensstem ­
melse med principperne i den interinstitutionelle aftale af 13. april 2016 
om bedre lovgivning (  1 ) 
5. Så snart Kommissionen vedtager en delegeret retsakt, giver den 
samtidigt Europa-Parlamentet og Rådet meddelelse herom.  ▼B 
( 1 ) EUT L 123 af 12.5.2016, s. 1.
 01990L0269 — DA — 26.07.2019 — 002.001 — 5  
6. En delegeret retsakt vedtaget i henhold til artikel 8 træder kun i 
kraft, hvis hverken Europa-Parlamentet eller Rådet har gjort indsigelse 
inden for en frist på to måneder fra meddelelsen af den pågældende 
retsakt til Europa-Parlamentet og Rådet, eller hvis Europa-Parlamentet 
og Rådet inden udløbet af denne frist begge har underrettet Kommis ­
sionen om, at de ikke agter at gøre indsigelse. Fristen forlænges med to 
måneder på Europa-Parlamentets eller Rådets initiativ.  
Artikel 8b  
Hasteprocedure  
1. Delegerede retsakter vedtaget i henhold til denne artikel træder i 
kraft straks og finder anvendelse, så længe der ikke er gjort indsigelse i 
henhold til stk. 2. I meddelelsen til Europa-Parlamentet og Rådet af en 
delegeret retsakt anføres begrundelsen for anvendelse af 
hasteproceduren.  
2. Europa-Parlamentet eller Rådet kan efter proceduren i artikel 8a, 
stk. 6, gøre indsigelse mod en delegeret retsakt. I så fald skal Kommis ­
sionen ophæve retsakten straks efter Europa-Parlamentets eller Rådets 
meddelelse af afgørelsen om at gøre indsigelse.  
▼B 
Artikel 9  
Afsluttende bestemmelser  
1. Medlemsstaterne sætter de nødvendige love og administrative 
bestemmelser i kraft for at efterkomme dette direktiv senest den 
31. december 1992.  
De underretter straks Kommissionen herom.  
2. Medlemsstaterne meddeler Kommissionen teksten til de nationale 
retsforskrifter, som de allerede har udstedt eller udsteder på det område, 
der er omfattet af dette direktiv.  
▼M1 __________  
▼B 
Artikel 10  
Dette direktiv er rettet til medlemsstaterne  ▼M2
 01990L0269 — DA — 26.07.2019 — 002.001 — 6  
BILAG I  (*) 
REFERENCEELEMENTER  
(Artikel 3, stk. 2, artikel 4, litra a) og b), samt artikel 6, stk. 2)  
1. Byrdens beskaffenhed  
Manuel håndtering af en byrde kan medføre risiko for især ryg- og lænde ­
skader, hvis byrden  
— er for tung eller for stor  
— er uhåndterlig eller vanskelig at få fat på  
— er i ustabil balance eller har et indhold, der kan forskubbe sig  
— er placeret på en sådan måde, at den skal holdes eller håndteres i en vis 
afstand fra kroppen, eller med bøjet eller drejet krop  
— på grund af sin form og/eller sin beskaffenhed vil kunne påføre arbejds ­
tageren kvæstelser, navnlig hvis han rammes af den.  
2. Den krævede fysiske anstrengelse  
En fysisk anstrengelse kan indebære risiko for især ryg- og lændeskader, hvis 
den 
— er for stor  
— kun kan foregå ved, at kroppen drejes  
— kan medføre, at byrden pludselig bevæger sig  
— foregår med kroppen i en ustabil position.  
3. Arbejdsmiljøet  
Arbejdsmiljøet kan øge risikoen for især ryg- og lændeskader, hvis  
— arbejdet udføres på et sted, hvor der ikke er tilstrækkelig plads, navnlig i 
højden  
— gulvet er ujævnt, hvorfor der er fare for at snuble, eller er af en sådan art, 
at arbejdstagerens fodtøj glider på det  
— arbejdsstedets indretning eller arbejdsmiljøet forhindrer håndtering af 
byrder i en højde, der er sikkerhedsmæssigt og sundhedsmæssigt forsvar ­
lig, eller under indtagelse af en god arbejdsstilling  
— gulv eller underlag er niveauforskudt, hvilket indebærer, at byrden må 
håndteres i forskellige højder  
— gulv eller støttepunkt er ustabilt  
— temperaturen, fugtigheden eller ventilationen er uhensigtsmæssig.  
4. Arbejdsopgaven  
Arbejdsopgaven kan indebære risiko for især ryg- og lændeskader, hvis den 
medfører et eller flere af følgende forhold:  
— for hyppig eller for langvarig belastning af især ryggen  
— utilstrækkelige perioder til fysiologisk hvile eller restituering  
— løftning, sænkning eller transport over for store afstande  
— et arbejdstempo, der pålægges arbejdstageren af en arbejdsproces, han 
ikke selv kan variere.  ▼B 
(*) Med henblik på en multifaktoriel analyse kan der tages hensyn til de forskellige 
elementer i bilag I og II samtidig.
 01990L0269 — DA — 26.07.2019 — 002.001 — 7  
BILAG II  (*) 
INDIVIDUELLE RISIKOFAKTORER  
(Artikel 5 og artikel 6, stk. 2)  
Arbejdstageren kan udsættes for risiko, hvis han/hun  
— er fysisk uegnet til at udføre arbejdsopgaven  
— er iført uhensigtsmæssigt tøj, fodtøj eller andre personlige effekter  
— ikke har tilstrækkelig eller relevant viden eller uddannelse.  ▼B 
(*) Med henblik på en multifaktoriel analyse kan der tages hensyn til de forskellige 
elementer i bilag I og II samtidig.